Kònie hikałë, niecerplëwò grawòtałë nogama. Za to przédnô atrakcjô òrszakù, nôdgroda za wëgróny kònkùrs, czëlë wielbłąd Hassan ze stojicczim ùbëtkã znôszôł całi rajbach i entuzjaznã, jaką bùdzył. Entuzjazna bëła tim wikszô, że na krzebce 15-latnégò, ważącégò wicy jak 800 kg, Hassana sedzôł prôwdzëwi afrikański król (białka Króla wëjawiła, że pòchôdô òn z Nigerii i że w Pòlsce mieszkô òd 5 miesiãców). Nigle òrszôk rësził, wielbłąd i Król bëlë dosłowno òblégóny. Kòżden chcôł miec òdjimk z taczima gòscama, telewizyjné stacje przeprowôdzałë kôrbiónczi (za wielbłąda òdpòwiesców ùdzélôł, òbùti w arabsczé ruchna, jegò òpiekùn). Bëło wiele redotë.